**ADATVÉDELMI ÉS ADATKEZELÉSI**

**TÁJÉKOZTATÓ**

# I. ADATKEZELŐ BEMUTATÁSA

Az **Óbudai Egyetem** (a továbbiakban: Egyetem, Adatkezelő, vagy „Mi”) belső adatkezelési folyamatai jogszerűségének és az érintettek jogainak biztosítása céljából az alábbi adatvédelmi tájékoztatót alkotja.

|  |  |
| --- | --- |
| Adatkezelő megnevezése: | **Óbudai Egyetem** |
| Intézményi azonosító szám: | **FI12904** |
| Adatkezelő székhelye: | **1034 Budapest, Bécsi út 96/B** |
| Adatkezelő elektronikus címe: | **jog@uni-obuda.hu** |
| Adatkezelő képviselője: | **Ormándi Gabriella kancellár** |
| Adatvédelmi tisztviselő: | **Bovard Kft. (info@bovard.hu)** |

Az Adatkezelő, mint felsőoktatási intézmény a nemzeti felsőoktatásról szóló 2011. évi CCIV. törvényben meghatározottak szerint - az oktatás, a tudományos kutatás, a művészeti alkotótevékenység mint alaptevékenység folytatására - létesített szervezet. Közfeladatainak ellátása, végrehajtása során szükségszerűen felmerül személyes adatok kezelése.

Az Adatkezelő a személyes adatokat valamennyi hatályos, de elsősorban az alábbi jogszabályok előírásai szerint kezeli:

* információs önrendelkezési jogról és az információszabadságról szóló 2011. évi CXII. törvény (továbbiakban Info. tv.),
* az Európai Parlament és a Tanács (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet) (továbbiakban: Rendelet vagy GDPR),
* 2013. évi V. törvény a Polgári Törvénykönyvről (a továbbiakban: Ptk),
* a nemzeti felsőoktatásról szóló 2011. évi CCIV. törvény (a továbbiakban: Nftv.).

Az Adatkezelő a személyes adatokat bizalmasan kezeli, az adatok megőrzése érdekében megtesz minden az adattároláshoz, adatkezeléshez kapcsolódó informatikai és egyéb biztonságos adatkezelést elősegítő technikai és szervezési intézkedést.

**\*\*\*\*\***

**II. ADATKEZELÉSI CÉL: „Greenification avagy zöldítsd ki te az Óbudai Egyetemet” című pályázat lebonyolítása**

Az Egyetem hosszú távú célkitűzése, hogy intézményi működése megfeleljen a környezettudatosság és fenntarthatóság szempontjainak. A fenntartható fejlődés szemléletét integráló működési modell eredményességéhez az egyetem minden polgárának - az oktatók, hallgatók és foglalkoztatottak - aktív hozzájárulása szükséges.

A „Greenification avagy zöldítsd ki te az Óbudai Egyetemet” című pályázat (a továbbiakban: „Pályázat”) célja az Egyetem képzésein résztvevő hallgatók bevonása a közös gondolkodásba azáltal, hogy olyan ötletek benyújtására tesz felhívást, amelyek alkalmasak lehetnek arra, hogy még zöldebbé váljon az Egyetem.

A Pályázaton részt vehet az a hallgató, aki a pályázati kiírásban szereplő témában elkészíti pályaművét, majd a pályamű benyújtásával jelentkezik a Pályázatra. A Pályázatra a pályázati kiírásban meghatározott feltételekkel lehet jelentkezni.

A díjkiosztó ünnepségen az érintettekről fotók és videofelvétel készülnek.

A Pályázatok lezárultát követően az Egyetem a nyertesek nevét, valamint a díjkiosztóról készült felvételeket nyilvánosságra hozza az alábbi felületeken:

* az Egyetem <http://uni-obuda.hu/> címen elérhető weboldalán,
* az Egyetem <https://www.facebook.com/ObudaiEgyetem/> címen elérhető Facebook közösségi oldalán,
* az Egyetem <https://www.youtube.com/channel/UCSjVIBtK_S219DxnWRuHhfg> címen elérhető YouTube csatornáján.

**Adatkezelés célja**

Az adatkezelés célja a pályázók azonosítása, kapcsolatfelvétel és a Pályázat lebonyolítása.

A személyes adatok nyilvánosságra hozatalának célja a közérdeklődés tájékoztatása a Pályázatról, valamint a Pályázat végeredményéről.

Amennyiben felmerül adó- vagy egyéb járulékfizetési kötelezettség a nyereményekkel kapcsolatban, úgy az adatkezelés célja a vonatkozó jogszabályi rendelkezéseknek való megfelelés.

**Kezelt személyes adatok és azok jogalapja**

A jelentkezési lapon kezelt személyes adatok köre:

1. név (azonosítás),
2. neptun kód (hallgatói státusz ellenőrzése),
3. azon szak, amelyen az érintett tanul,
4. telefonszám, email cím (kapcsolattartás).

Amennyiben a nyeremény átadása érdekében a nyertes személyek további személyes adatainak szükséges, úgy az adatok köréről az Egyetem esetileg nyújt részletes tájékoztatást az érintettek részére.

Az adatkezelés az Egyetem által végzett közfeladat végrehajtásához szükséges, mely jelen esetben konkrétan az Egyetem képzésein résztvevő hallgatók számára alkotó Pályázat meghirdetése és lebonyolítása, a közérdek tájékoztatása a Pályázatról és annak végeredményéről, valamint jogszabályi előírásoknak megfelelés (a szerzői jogról szóló 1999. évi LXXVI. törvény 12. § (1) bekezdése, mely szerint a szerzőt megilleti a jog, hogy művén és a művére vonatkozó közleményen szerzőként feltüntessék, valamint adó- vagy egyéb járulékfizetési kötelezettségek teljesítése a vonatkozó jogszabályok szerint), így jogalapja a Rendelet 6. cikk (1) bekezdés e) pontja.

**Személyes adatok forrása**

Az érintett. Mivel az érintett a személyes adatok forrása, így a kezelt adatok körének esetleges változásáról azok felvételekor, közvetlenül adunk tájékoztatást.

**Rendelkezésre bocsátott személyes adatok címzettjei**

Az érintettek személyes adatait az Egyetem kizárólag azon foglalkoztatottjai jogosultak megismerni, akik a Pályázat lebonyolításában részt vesznek, a feladataik ellátásához szükséges mértékben.

Az Egyetem a személyes adatok saját weboldalon való nyilvánosságra hozatala során az alábbi adatfeldolgozót veszi igénybe:

Mitte Communications Kft. (1061 Budapest, Paulay Ede utca 55.) – az Egyetem megbízásából a saját weboldal tekintetében grafikai, design feladatokat lát el, mely feladatok ellátása során hozzáférhet a felvételekhez.

Az adatfeldolgozó az érintett személyes adatait kizárólag az általunk meghatározott és szerződésben rögzített célból, utasításaink szerint kezelheti, az adatkezelés tekintetében önálló döntési jogosultsága nincs. Az adatfeldolgozó titoktartási kötelezettséget és szerződéses garanciákat vállalt a feladatai teljesítése közben megismert személyes adatok megőrzésére vonatkozóan.

A Facebook Közösségi oldal esetén a Facebook Ireland Ltd. általános adatkezelési tájékoztatója a <https://hu-hu.facebook.com/privacy/explanation> linken érhető el. Adatvédelmi kérdésekben a Facebook Ireland Ltd. adatvédelmi tisztviselőjével az alábbi felületen lehetséges a kapcsolatfelvétel: <https://www.facebook.com/help/contact/540977946302970>.

A YouTube csatorna esetén a YouTube LLC adatkezelési tájékoztatója a <https://support.google.com/youtube/answer/7671399?p=privacy_guidelines&hl=hu&visit_id=636873724079445207-2532259155&rd=1> linken érhető el. Adatvédelmi panasztétel az alábbi felületen lehetséges: <https://support.google.com/youtube/answer/142443>.

**Személyes adatok továbbítása harmadik országba, vagy nemzetközi szervezet részére**

A személyes adatokat az Egyetem nem továbbítja sem harmadik országba, sem nemzetközi szervezethez, az internet határtalanságából adódóan azonban a fenti felületekre feltöltött adatokat a feltöltést követően bárki megismerheti. Az Egyetemnek nincs ráhatása arra, hogy az interneten közzétett felvételeket az azt megismerők mire használják fel, és ezért az Egyetem felelősséget nem vállal.

**Személyes adatok kezelésének időtartama**

A Pályázat lebonyolításával összefüggésben kezelt adatokat az Egyetem a Pályázat lezárultáig, a nyeremények átadásával összefüggésben kezelt adatokat pedig a nyeremény átadását követően az elévülési időben kezeli.

A Pályázat végeredményéről szóló, valamint a díjkiosztón készült fénykép- és videófelvételeket tartalmazó tájékoztató cikkeket a fenti felületekről nem törljük, csak az érintett kifejezett kérésére.

**Automatizált döntéshozatal és profilalkotás**

Egyik sem történik az adatkezelés során.

**\*\*\*\*\***

**III. AZ ÉRINTETT JOGAI AZ ADATKEZELÉSHEZ KAPCSOLÓDÓAN**

**Tájékoztatáshoz való jog**

Az érintettnek joga van az adatkezeléssel kapcsolatos tájékoztatáshoz, melyet az Adatkezelő jelen tájékoztató rendelkezésre bocsátása útján teljesít.

**Hozzájáruláson alapuló adatkezelések**

Amennyiben valamely adatkezelés jogalapja az érintett hozzájárulása, akkor jogosult bármikor a korábban az adatkezelésre adott hozzájárulását visszavonni. Fontos azonban tudnia, hogy a hozzájárulás visszavonása kizárólag azon adatokra vonatkozhat, amelyek kezelésének más jogalapja nincs. Amennyiben az érintett személyes adatok kezelésének más jogalapja nincs, abban az esetben a hozzájárulás visszavonását követően a személyes adatokat az Adatkezelő véglegesen és visszaállíthatatlanul törli. A hozzájárulás visszavonása a Rendelet alapján a visszavonás előtt a hozzájárulás alapján végrehajtott adatkezelés jogszerűségét nem érinti.

**Hozzáférési jog**

Az érintettet kérelmére az Adatkezelő bármikor tájékoztatást nyújt arról, hogy az érintett személyes adatainak kezelése folyamatban van-e és ha igen, akkor a személyes adatokhoz és a következő információkhoz hozzáférést biztosít:

1. az adatkezelés céljai;
2. az érintett személyes adatok kategóriái;
3. azon címzettek vagy címzettek kategóriái, akikkel, illetve amelyekkel az Adatkezelő a személyes adatokat közölte vagy közölni fogja, ideértve különösen a harmadik országbeli címzetteket, illetve a nemzetközi szervezeteket;
4. a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai;
5. az érintett tájékoztatást kap továbbá azon jogáról, hogy kérelmezheti az Adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
6. a valamely felügyeleti hatósághoz címzett panasz benyújtásának, illetve bírósági eljárás megindításának joga;
7. ha az adatokat nem közvetlenül az érintettől gyűjtötte az Adatkezelő, úgy az adatok forrására vonatkozó minden elérhető információ;
8. ha sor kerül automatizált döntéshozatalra, ennek tényéről, ideértve a profilalkotást is, valamint legalább ezekben az esetekben az alkalmazott logikáról, tehát arról, hogy az ilyen adatkezelés milyen jelentőséggel, és az érintettre nézve milyen várható következményekkel bír.

**Személyes adatok helyesbítéséhez való jog**

Az érintett bármikor jogosult arra, hogy kérésére indokolatlan késedelem nélkül az Adatkezelő helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra is, hogy kérje a hiányos személyes adatok - egyebek mellett kiegészítő nyilatkozat útján történő - kiegészítését.

Az adat helyesbítésének (módosításának) kérése esetén a módosítani kért adat valóságát az érintettnek szükséges alátámasztania, valamint az érintettnek szükséges igazolnia azt is, hogy valóban az arra jogosult személy kéri az adat módosítását. Az Adatkezelő csak így tudja megítélni azt, hogy az új adat valós-e, és ha igen, akkor módosíthatja-e a korábbi adatot.

Az Adatkezelő felhívja tovább a figyelmet arra, hogy a személyes adataiban bekövetkezett változást az érintett mielőbb jelentse be, ezzel is megkönnyítve a jogszerű adatkezelést, valamint a jogainak érvényesülését.

**Törléshez való jog**

Az érintett kérésére az Adatkezelő indokolatlan késedelem nélkül köteles törölni az érintettre vonatkozó személyes adatokat, ha az alábbi indokok valamelyike fennáll:

1. az Adatkezelőnek a személyes adatokra már nincs szüksége abból a célból, amelyből azokat gyűjtötte vagy más módon kezelte;
2. hozzájáruláson alapuló adatkezelés esetén az érintett visszavonja az adatkezelés alapját képező hozzájárulását, és az adatkezelésnek nincs más jogalapja;
3. az érintett tiltakozik az adatkezelés ellen, és nincs elsőbbséget élvező jogszerű ok az adatkezelésre, vagy tiltakozik a közvetlen üzletszerzés céljából történő adatkezelés ellen;
4. a személyes adatokat az Adatkezelő jogellenesen kezeli;
5. a személyes adatokat az Adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;
6. a személyes adatok gyűjtésére az információs társadalommal összefüggő szolgáltatások kínálásával kapcsolatosan került sor.

**Az adatkezelés korlátozásához való jog**

Az érintett jogosult arra, hogy kérésére az Adatkezelő korlátozza az adatkezelést, ha az alábbiak valamelyike teljesül:

1. vitatja a személyes adatok pontosságát; ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát;
2. az adatkezelés jogellenes, és ellenzi az adatok törlését, ehelyett kéri azok felhasználásának korlátozását;
3. az Adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy
4. az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő jogos indokai elsőbbséget élveznek-e az érintett jogos indokaival szemben.

**Tiltakozáshoz való jog**

Amennyiben a személyes adatok kezelésének az Adatkezelő jogos érdeke (Rendelet 6. cikk (1) bekezdés f) pont) a jogalapja, vagy az adatkezelés az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges (Rendelet 6. cikk (1) bekezdés e) pont) úgy az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a kezelése ellen, ideértve az említett rendelkezéseken alapuló profilalkotást is.

Ha az érintett személyes adatait az Adatkezelő közvetlen üzletszerzés (tehát például tájékoztató levelek küldése) érdekében kezeli, jogosult arra, hogy bármikor tiltakozzon a rá vonatkozó személyes adatok e célból történő kezelése ellen, ideértve a profilalkotást is, amennyiben az a közvetlen üzletszerzéshez kapcsolódik. Ha az érintett tiltakozik a személyes adatai közvetlen üzletszerzés érdekében történő kezelése ellen, akkor a személyes adatok a továbbiakban e célból nem kezelhetők.

**Adathordozhatósághoz való jog**

Az érintett jogosult arra, hogy a rá vonatkozó, általa az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat az Adatkezelő egy másik adatkezelőnek továbbítsa, ha:

1. az adatkezelés az érintett hozzájárulásán, vagy a Rendelet 6. cikk (1) bekezdésének b) pontja szerinti szerződésen alapul; és
2. az adatkezelés automatizált módon történik.

**\*\*\*\*\***

**AZ ÉRINTETT JOGAINAK ÉRVÉNYESÍTÉSÉRE SZOLGÁLÓ ELJÁRÁSREND**

Az érintett a fenti jogait a jog@uni-obuda.hu címre megküldött elektronikus levelében, az Adatkezelő székhelyére eljuttatott postai levélben, illetve az Adatkezelő székhelyén személyesen tudja gyakorolni. Az Adatkezelő az érintett kérelmének vizsgálatát és teljesítését a beérkezését követően indokolatlan késedelem nélkül megkezdi. A kérelem alapján tett intézkedéseinkről az Adatkezelő a beérkezésétől számított 30 napon belül tájékoztatja az érintettet. Amennyiben a kérelmet az Adatkezelőnek nem áll módjában teljesíteni, úgy 30 napon belül tájékoztatja az érintettet a megtagadás okairól és a jogorvoslati jogairól.

Az érintett halálát követő öt éven belül a jelen tájékoztatóban meghatározott, az elhaltat életében megillető jogokat az érintett által arra ügyintézési rendelkezéssel, illetve közokiratban vagy teljes bizonyító erejű magánokiratban foglalt, az Adatkezelőnél tett nyilatkozattal - ha az érintett egy adatkezelőnél több nyilatkozatot tett, a későbbi időpontban tett nyilatkozattal - meghatalmazott személy jogosult érvényesíteni. Ha az érintett nem tett ennek megfelelő jognyilatkozatot, a Polgári Törvénykönyv szerinti közeli hozzátartozója annak hiányában is jogosult a Rendelet 16. (helyesbítéshez való jog) és 21. cikkében (tiltakozáshoz való jog), valamint - ha az adatkezelés már az érintett életében is jogellenes volt vagy az adatkezelés célja az érintett halálával megszűnt – a Rendelet 17. (törléshez való jog) és 18. (az adatkezelés korlátozásához való jog) cikkében meghatározott, az elhaltat életében megillető jogokat érvényesíteni az érintett halálát követő öt éven belül. Az érintett jogainak e bekezdés szerinti érvényesítésére az a közeli hozzátartozó jogosult, aki ezen jogosultságát elsőként gyakorolja.

**\*\*\*\*\***

**IV. JOGORVOSLATI JOG AZ ADATKEZELÉSHEZ KAPCSOLÓDÓAN**

A bírósági jogorvoslathoz való jogának érvényesítése érdekében az érintett az Adatkezelővel szemben bírósághoz fordulhat, ha megítélése szerint az Adatkezelő, illetve az általunk megbízott vagy rendelkezésünk alapján eljáró adatfeldolgozó, vagy közös adatkezelő a személyes adatait a személyes adatok kezelésére vonatkozó jogszabályban, vagy az Európai Unió kötelező jogi aktusában meghatározott előírások megsértésével kezeli. A bíróság az ügyben soron kívül jár el. A per elbírálása a törvényszék hatáskörébe tartozik. A per - az érintett választása szerint - az érintett lakóhelye vagy tartózkodási helye, vagy az Adatkezelő székhelye szerinti törvényszék (Fővárosi Törvényszék) előtt is megindítható.

A Nemzeti Adatvédelmi és Információszabadság Hatóságnál (NAIH) bejelentéssel az Adatkezelővel szemben bárki vizsgálatot kezdeményezhet arra hivatkozással, hogy személyes adatok kezelésével kapcsolatban jogsérelem következett be, vagy annak közvetlen veszélye fennáll, illetve hogy az adatkezeléshez kapcsolódó jogainak érvényesítését az Adatkezelő korlátozza, vagy ezen jogainak érvényesítésére irányuló kérelmét elutasítja. A bejelentést az alábbi elérhetőségek valamelyikén lehet megtenni:

Nemzeti Adatvédelmi és Információszabadság Hatóság (NAIH)

Postacím: 1530 Budapest, Pf.: 5.

Cím: 1125 Budapest, Szilágyi Erzsébet fasor 22/c

Telefon: +36 (1) 391-1400

Fax: +36 (1) 391-1410

E-mail: ugyfelszolgalat@naih.hu

URL: <http://naih.hu>

Budapest, 2020. március 5.